
FONDUL SOCIAL EUROPEAN
Programul Operational Capital Uman 2014-2020 
Axa prioritara 6: Educatie si competente
Obiectiv tematic 10: Efectuarea de investitii in domeniul educatiei, al formarii si al formarii profesionale in vederea dobandirii de competente si a invatarii pe tot parcursul vietii, cu Prioritatea de investitii 
Prioritatea de investitii 10.iv: “Sporirea relevantei pe piata fortelor de munca a educatiei si a sistemelor de formare, facilitarea tranzitiei de la educatie la piata fortelor de munca si consolidarea formarii si a sistemelor de formare profesionala, precum si a calitatii lor, inclusiv prin mecanisme de anticipare a competentelor, adaptarea programelor de invatamant si instituirea si dezvoltarea unor sisteme de invatare la locul de munca, inclusiv a unor sisteme de invatare duala si programe de ucenicie”
Obiectiv specific 6.13: Cresterea numarului absolventilor de invatamant tertiar universitar si non universitar care isi gasesc un loc de munca urmare a accesului la activitati de invatare la un potential loc de munca/ cercetare/ inovare, cu accent pe sectoarele economice cu potential competitiv identificate conform SNC 2015-2020 si domeniile de specializare inteligenta conform SNCDI
Titlul proiectului: Tineri antreprenori - De la idee la oportunitate
Contract: POCU/829/6/13/141131
Beneficiar: SC IPA SA 
PLAN  DE  AFACERI
TEMA: Înființarea unui cabinet de evaluare a cardiomiopatiilor
PARTICIPANTĂ
MARCU ANDREEA-SORINA
1. Titlul firmei și formă juridică
Afacerea pe care doresc să o înființez are drept scop evaluarea profesională a pacienților cu cardiomiopatii, și implicit oferirea unui management corect al acestor boli, care să includă diagnosticul precoce și acurat al acestor afecțiuni, abordarea terapeutică completă, aducând beneficii directe pacienților, prin creșterea speranței de viață și a calității vieții, dar și avantaje socioeconomice prin reducerea poverii socio-economice pe care o aduc aceste boli.
Fața de scopul pe care mi l-am propus “Titlul” cel mai potrivit, în ceea ce mă privește, este: „Înființarea unui cabinet de evaluare a cardiomiopatiilor”.
Forma de organizatie care răspunde intențiilor mele este: societate cu raspundere limitată. 
Adresa sediului social va fi: Municipiul Craiova, str. Spania nr.35A, Clinica Cardiomed.
Telefon: +40351414733
E-mail: office@cardiom.ro
2. Cuprins și capitole
1. Titlul firmei și forma juridică
2. Cuprins și capitole
3. Sumar (scurta introducere)
4. Descrierea firmei (afacerii)
5. Echipa și managementul companiei 
6. Prezentare produs(e) / serviciu (ii) 
7. Analiza pietei
8. Obiective
9. Strategia firmei/afacerii și implementare
10. Informații financiare 
11. Anexe și alte documente
3. Sumar (scurtă introducere)
Organizația nou înființată va oferi servicii medicale diverse, care vor putea permite elaborarea unui diagnostic complet și o analiza individualizată a fiecărui caz. Astfel pacienților li se va efectua electrocardiograma care va oferi informații despre tulburările de ritm, despre suprasolicitarea diferitelor cavități cardiace, despre modificările sugestive de ischemie cardiacă. Ecocardiografia va permite evidențierea dimensiunilor cavităților cardiace, evidențiindu-se eventuala dilatare sau hipertrofiere, starea aparatului valvular, informații despre contractilitatea miocardică și despre funcția cardiacă sistolică și diastolică. 
Se va putea efectua o analiză avansată prin folosirea unor metode noi cum ar fi speckle tracking și studiul  deformării cardiace. Această analiză completă, avansată a pacienților cu cardiomiopatii cu elaborarea unui plan personalizat de urmărire și îngrijire va fi un serviciu nou în regiune, deoarece nu exista la ora actuala servicii medicale oferite țintit pacienților cu cardiomiopatiilor in zona Olteniei, așa cum există în alte regiuni.
Ca urmare, obiectul principal de activitate este reprezentat de codul CAEN 8622 - activitati de asistență medicală specializată.
În organizarea întreprinderii și pentru obținerea serviciilor, vor fi implicate urmatoarele structuri:
· fondatorul, Marcu Andreea Sorina, ca medic explorator (COR 221)
· alți angajați:
-2 asistente medicale (COR 222)
-1 contabil (COR 331302)
-1 IT-ist (COR 251204)
-1 persoană care se ocupă de achiziționare tehnico-materială (COR 122107)
Strategia de lansare a întreprinderii cuprinde:
-parteneriat cu Clinica Cardiomed, care are toate condițile legale de desfășurare a activităților medicale și care asigură consultații de cardiologie de mai bine de 6 ani, având în evidență un numar mare de pacienți diagnosticați cu cardiomiopatii, facilitându-mi accesul la această categorie de pacienți;
-oferirea de discounturi și gratuitate persoanelor defavorizate și celor cu nevoi sociale;
-dezvoltarea primului și singurului centru de evaluare dedicat pacienților cu cardiomiopatii din Oltenia.

4. Descrierea firmei (afacerii)
Ideea mea de afacere s-a consolidat pe parcusul perioadei de pregătire din cadrul programului de rezidențiat și al activității de cercetare desfașurate în cadrul studiilor doctorale pe care le urmez, focusându-mă pe un domeniu provocator în medicină la momentul actual – studiul cardiomiopatiilor.  Este un domeniu în care progresele realizate în cadrul imagisticii au permis diagnosticul precoce și acurat, cu implicații terapeutice benefice pentru pacienți. Sunt în același timp premisele unei afaceri reușite, prin oferirea unor servicii medicale de înaltă performanță. Beneficiarii vor fi pacienții cu cardiomiopatii, care vor putea fi investigați complet, benficiînd de o investigație ecografică de înaltă performanță, care în contextul unei experiențe clinice și imagistice în acest domeniu va permite elaborarea unui plan individualizat pentru fiecare pacient în parte.
Punerea acestei idei în practică necesită angajarea a 6 persoane: subsemnata, ca medic explorator, două asistente medicale, o contabilă,  o persoană care să se ocupe de aprovizionarea cu consumabilele necesare și să păstreze un permanent contact cu pacienții și un responsabil de IT și de stocarea datelor.
Pornind de la scopul prezentat anterior și tipurile de servicii pe care le oferim, clienții întreprinderii noastre vor fi adulți de ambele genuri, din regiunea Olteniei (și nu numai), care au fost diagnosticați sau sunt suspecți de a avea o cardiomiopatie. Din punct de vedere statistic, în regiunea Olteniei sunt cel puțin 8000 de pacienți cu cardiomiopatii. La momentul actual, in Craiova sunt diagnosticați numeroși pacienți cu cardiomiopatie, dintre care un număr mare revine la Clinica Cardiomed pentru reevaluare periodică (la 3, 6 sau 12 luni).
5. Echipa și managementul companiei
M-am gândit ca întreprinderea pe care o voi crea să aibă urmatoarea structură de organizare:
-Funcții de conducere: Conducerea societății este realizată de patron, Marcu Andreea Sorina. Conducerea operativă a activității  este realizată, de asemenea, de patron.
-Funcții de execuție: Personal de specialitate pe fiecare direcție/serviciu:
-2 asistente medicale
-1 contabil
-1 IT-ist
-1 persoană care se ocupă de achiziționare tehnico-materială.
În cadrul întreprinderii nou înființate se vor crea, la cel tarziu 5 luni de la semnarea contractului de ajutor de minimis, cel puțin 6 locuri de munca conform ajutorului de minimis alocat cu o normă de minim 4h/zi; iar acestea vor fi mentinute cel putin 6 luni dupa încetarea sprijinului. 
6. Prezentarea produselor și serviciilor
Așa după cum am menționat și în capitolele anterioare serviciile pe care le vom realiza sunt:
	Serviciu
	Costuri operaționale
	Preț de vânzare
(lei) 

	electrocardiogramă
	
	100

	ecocardiografie transtoracică
	
	150

	analiza completă -concluzie medicală
	
	150

	consiliere familială
	
	100


Serviciile de mai sus se vor realiza cu ajutorul urmatoarelor materiale:
	Nr. crt
	Denumire
	Rolul și funcțiunea
	Preț estimat
(euro inclusiv TVA)

	1
	electrocardiograf
	Evaluarea ritmului, frecvenței cardiace și a posibilelor tulburări de ritm sau de conducere
	4000

	2
	ecograf
	Obținerea și achiziția de imagini ecocardiogfragice
	35000

	3

	sistem Pacs

	Stocarea imaginilor și studiul amănunțit și elaborarea unei analize exhaustive a explorării
	35000


	4
	computere
	Integrarea și interpretarea informațiilor obținute în urma consultației
	20000


7. Analiza pieței
Bolile cardiovasculare sunt principala cauză de îmbolnăvire și de deces în România și implicit și în județul Dolj.  Pacienții cu cardiomiopatii alcătuiesc un segment de populație  parțial neglijat, diagnosticați de multe ori tardiv în evoluția bolii și care nu beneficiază de un program de urmărire și îngrijire individualizat.
Oferirea unor servicii complete, profesionale și personalizate acestor pacienți va împlini o nevoie socială și va constitui în același timp premiza unei afaceri rentabile, cu posibilități viitoare de dezvoltare. Aceasta este pricipala oportunitate. Constrângerile și riscurile se referă la puțina mea experiență managerială, pe care am compensat-o prin participarea la cursurile de formare oferite.   De asemenea climatul economico-social după perioada de pandemie, ca și conflictul regional cu perturbările economice generate reprezintă un alt risc.
	Puncte Tari (ale antreprenorului sau afacerii)
	Puncte Slabe (ale antreprenorului sau afacerii)
	Observatii sau comentarii

	competență
	experiență antreprenorială redusă
	

	entuziasm
	
	

	spirit comunicativ
	
	


	Oportunitați în mediul externe
	Amenințări din mediul extern
	Observații sau comentarii

	nevoia pacienților de explorare completă, avansată
	situația economică și socială după perioada de pandemie
	

	parteneriatul cu Cardiomed
	situația externă generată de conflictul din Ucraina
	


Clienții vor fi pacienții cu cardiomiopatii aflați în evidența Cardiomed, dar și altor unități medicale. De asemenea familiile pacienților vor avea nevoie de un screening diagnostic, având în vedere faptul că multe dintre cardiomiopatii au substrat genetic. Astfel, clienții (pacienții) sunt adulți de orice gen, care aparțin tuturor claselor sociale.
Principalii concurenți sunt reprezentați de clinicile de cardiologie ale Spitalului Județean de Urgență și Spitalului Municipal Filantropia, și de firme private cum ar fi Cardio center, Cardio-help. Punctele tari ale acestor firme sunt reprezentate în primul rând de existența lor pe piață și de faptul că o mare parte dintre pacienți rămân fideli clinicilor respective sau a medicilor din cadrul acestor clinici. Punctele slabe se referă la faptul că niciuna dintre aceste unități medicale nu oferă servicii complete, individualizate acestui grup de pacienți.
8. Obiective
Obiectivul principal al proiectului este dezvoltarea unei afaceri medicale, care să ofere o  evaluare profesională pacienților cu cardiomiopatii, și implicit un management  corect. Aceasta va duce treptat și la o creșterea a rentabilității firmei mele.
După implementarea acestui proiect intenționez să diversific activitatea firmei prin introducerea și a altor metode de diagnostic, cum ar fi testarea genetică (sunt deja într-o echipă la  care participă și cadre didactice ale disciplinei de genetică de la UMF Craiova) și introducerea în algoritmul de evaluare a acestor pacienți a altor metode imagistice cum ar fi rezonanța magnetică cardiacă. Această abordare multimodală va avea un impact pozitiv asupra comunității atât prin creșterea speranței si a calității vieții acestor pacienți, cât și prin reducerea poverii socio-economice pe care o aduc aceste boli.
9. Strategia firmei/afacerii și implementare
Ne propunem prin prezentul plan de afaceri să dezvoltăm o afacere medicală în domeniul cardiologiei. Bolile cardiovasculare sunt principala cauză de morbiditate și mortalitate în România. În prezent sunt medic rezident cardiolog și doctorand la UMF Craiova, focusandu-mi activitatea clinică și științifică asupra cardiomiopatiilor. Pentru desfășurarea activităților firmei voi închiria un spațiu adecvat la locația firmei Cardiomed SRL din str. Spania nr.35A, unde de mai bine de 6 ani se asigură consultații de cardiologie. Spațiul va fi amenajat corespunzător pentru a pemite desfășurarea în bune condiții a tuturor activităților. Îmi propun sa realizez acest lucru în prima lună a proiectului. Am stabilit deja cu responsabilii Cardiomed o colaborare reciproc avantajoasă, in care firma mea să ofere servicii pentru pacienții cu cardiomiopatii, aflați deja în evidența Cardiomed. Voi studia atent împreună cu medicii curanți informațiile medicale și vom elabora împreună un plan individualizat pentru fiecare pacient. Voi achiziționa aparatele medicale necesare în următoarele două luni.
Se va demara procesul de evaluare a autorizațiilor necesare de la Colegiul Medicilor, de la Direcția de Sănătate Publică, care sunt deținute de Cardiomed și de asemenea  de recrutare a personalului implicat în implementarea și desfășurarea proiectului. Personalul va fi instruit în legătură cu specificul pacienților, furnizându-le atât informațile medicale necesare înțelegerii acestei patologii, cât și modalitățile cele mai potrivite de relaționare și urmărire a pacienților. Obținerea avizelor necesare, precum și recrutarea și instruirea personalului vor avea loc in primele trei luni ale proiectului. După aceste etape inițiale va începe evaluarea pacienților, care vor fi programați în așa fel încât să se poată realiza investigarea lor într-o atmosferă calmă, liniștită, care să ofere siguranță și confort pacienților, etapă care se va desfășura până la finalul proiectului. 
În ceea ce privește strategia de marketing a firmei, aceasta se remarcă prin faptul că gama noastră de servicii, în contextul unei expertize medicale in domeniul patologiilor țintă, permite asigurarea unei abordari sistemice, multiparametrice a acestor patologii, fără de care un diagnostic precis nu ar putea fi stabilit corect. Astfel de servicii medicale specializate în domeniul cardiomiopatiilor nu sunt disponibile actual în Oltenia, pacienții cu acest tip de patologii fiind nevoiți sa fie urmariți în Centru de Expertiza pentru Boli Cardiogenetice Rare din București.
10. Informații financiare
Fondurile necesare pentru începerea și dezvoltarea afacerii le voi obține din credite și, eventual, din finanțare europeană, prin prezentul proiect.

